Foto: thenextweb Cloudflare kompaniyasi internet aloqasi tezligini yaxshilaydigan mobil ilovani ishlab chiqdi, deb xabar berdi Android Central. Ilova smartfonda internet saytlariga kirishni muqobillashtiradigan va tezlashtiradigan VPN-servisni ishga tushiradi. Dastur shuningdek, smartfonda xavfsiz shifrlashni ta’minlaydi. Mazkur ilova 1.1.1.1: Faster Internet deb nomlangan bo‘lib, iOS va Android tizimida ishlaydigan smartfonlar uchun mo‘ljallangan.